હાર્દિકના આ રોડ શો માટે પોલીસ પાસે અગાઉથી મંજરી માંગવામાં આવી હતી, શનિવારે પોલીસે અલગ-અલગ 14 શરતો સાથે મંજૂરી આપી હતી. મર્યાદાનું ઉલ્લંઘન થાય એવા સૂત્રોચ્ચાર ન કરવા, ટ્રાફિક નિયમોનું પાલન જેવી શરતોનો સમાવેશ થાય છે. હાર્દિકના રોડશોમાં મોટી સંખ્યામાં પાટીદારો જોડાયા હતા, ખાસ કરીને યુવાઓ જોવા મળ્યા હતા. જય સરદાર, જય પાટીદાર અને સરદાર લડે થે ગોરો સે, હમ લડેંગે ચોરો સે, જેવા નારાઓ સાથે રોડ-શો આગળ વધ્યો હતો અને વિવિધ વિસ્તારોમાં ફટાકડા ફોડી ઉત્સાહભેર હાર્દિકનું સ્વાગત કરવામાં આવ્યું હતું.